Hof hoor oor geheime stemme tydens mosie van wantroue | Maroela Media
Dali Mpofu, vir die UDM, het Maandag tydens die verrigtinge aangevoer die hofaansoek het niks te doen met die skeiding van magte nie. “In teenstelling met die uitsprake van sommige mense daar buite oor waaroor hierdie saak gaan, gaan dit nie oor die skeiding van magte, indringing deur die hof of om iets nuuts in te stel nie,” het hy gesê.
“Ons sal bewys ŉ geheime stemming kan nie net heeltemal verbied word nie. Ons sal bewys dit is buite die kwessie.”
Mpofu se stelling volg nadat die ANC gekla het oor die reikwydte van die gereg na aanleiding van ŉ onlangse uitspraak deur die hooggeregshof dat Zuma alle dokumente waarop hy sy besluit om Pravin Gordhan en Mcebisi Jonas af te dank gegrond het, moet indien.
Mpofu het verder aangevoer Baleka Mbete, die speaker van die Nasionale Vergadering, is verplig om ŉ geheime stemming te skeduleer vir die mosie van wantroue wat deur die opposisie ingestel is. Hy het gesê dit wil voorkom asof Zuma die enigste persoon is wat die geheime stemming teenstaan, aangesien Mbete klaar in haar verklaring gesê het sy is oop vir oorreding deur die opposisiepartye.
Hoofregter Mogoeng Mogoeng het hom gevra om “Mbete se verpligting” rakende die mosie te stipuleer. “Sê jy dat sy verplig is om ŉ geheime stemming te skeduleer en as sy dit nie doen nie, sou sy in haar verpligtinge as speaker gefaal het?” het Mogoeng gevra.
Mpofu het gesê niks keer Mbete om die mosie, die debat daaroor en die stemproses deur middel van geheime stemme te doen nie. “Ons voer aan die speaker het ŉ verpligting om dit te doen, en sy het versuim om daardie verpligting na te kom.”
Die UDM wil ook hê Zuma moet vir die regskoste van die saak aanspreeklik gehou word, aangesien hy “belastingbetalers se geld gebruik en oënskynlik sy voorleggings namens sy party, die ANC, wil maak”.
Mpofu het gesê ŉ geheime stemproses is veronderstel om die stemmer teen enige intimidasie en ander potensiële risiko’s te beskerm.
Hoekom mag hulle nie geheime stemme doen nie?? Hoekom is dit buite die kwessie?? TWAK MAN!
ANC bang is vir waarheid en die uitkoms van die stemme!
Zuma en onderdane “rule” die wat nie wil instem.
HOF MOET geheime stemme goedkeur, dan dans die poppe!
Hoekom kan hulle nie vir Zuma uit die kussings lig, soos hulle destyds vir Mbeki onnodig uitgeskop het????
My opinie is los Zuma dat hy die mense so kwaad maak dat hulle vir ander partye stem en sodoende die anc se mag breek sodat ‘n koalisie regering sa vorentoe sal vat..
Zuma het mag wat niemand het nie maar eendag sal hy vir alles wat gedoen het moet rekenskap gee.Hy het al groot skade aan ons land gebring.So kry hy alles reg.
Ek verstaan nie hoekom ‘n mosie van wantroue nie by verstek per geheime stem gedoen word nie.